
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 261 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 83182/30.6.2000 κοινής 
απόφασης Υπουργών Περιβάλλοντος, Χωροταξίας 
και Δημοσίων'Εργων και Υγείας και Πρόνοιας «Κα¬ 
θορισμός πολεοδομικών και κτιριοδομικών όρων, 
κατά παρέκκλιση από κάθε κείμενη διάταξη, για το 


έργο «Εθνικό Κέντρο Αιμοδοσίας» (Φ.Ε.Κ. 472 Δ').. 1 

Τροποποίηση της υπ’ αριθμ. ΠΕΧΩ 4723/Φεγκ/9.8.2005 
απόφασης Γεν. Γρ. Περ. Αττικής ως προς τους 

όρους δόμησης. 2 

Κήρυξη ως αναδασωτέας έκτασης εμβαδού 1.978,50 
τ.μ. στη θέση «Πλάτωμα Μαλακώντα ή Μπαρμπα- 
ρέζου» περιφέρειας Δ.Δ. Βασιλικού, Δήμου Ληλα- 
ντίων, του Νομού Εύβοιας. 3 


Α ΠΟΦΑΣΕΙ Σ 

Αριθ. οικ. 11904 (1) 


Τροποποίηση της υπ’ αριθμ. 83182/30.6.2000 κοινής από¬ 
φασης Υπουργών Περιβάλλοντος, Χωροταξίας και 
Δημοσίων'Εργων και Υγείας και Πρόνοιας «Καθορι¬ 
σμός πολεοδομικών και κτιριοδομικών όρων, κατά 
παρέκκλιση από κάθε κείμενη διάταξη, για το έργο 
«Εθνικό Κέντρο Αιμοδοσίας» (Φ.Ε.Κ. 472 Δ'). 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 

ΕΡΓΩΝ - ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του π.δ/τος 63 της 21/22.4.2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (Φ.Ε.Κ. 98 Α'/22.4.2005). 

2. Τις διατάξεις του ν. 1577/1985 «Γενικός Οικοδομικός 
Κανονισμός» (Φ.Ε.Κ. 210 Α'). 

3. Τις διατάξεις των αποφάσεων 3046/304/3.2.1989 
(Φ.Ε.Κ. 59 Δ') και 20452/484/19.2.1986 (Φ.Ε.Κ. 44 Β') «Κτι- 
ριοδομικός Κανονισμός». 

4. Τη διάταξη της παρ. 2 του άρθρου 9 του τέταρτου 
άρθρου του ν. 1398/1983 (Φ.Ε.Κ. 144 Α'), σύμφωνα με 
την οποία μπορούν οι υπουργοί Υγείας και Πρόνοιας 
και Χωροταξίας, Οικισμού και Περιβάλλοντος, ύστερα 
από πρόταση του Δ.Σ. της Δ.ΕΠ.Α.ΝΟ.Μ., με απόφαση 
τους, που δημοσιεύεται στην Εφημερίδα της Κυβερνή- 


5 Απριλίου 2006 

σεως και επέχει και θέση άδειας ανοικοδόμησης, να 
καθορίζουν τους πολεοδομικούς και κτιριοδομικούς 
όρους κατά παρέκκλιση από κάθε κείμενη διάταξη για 
κάθε συγκεκριμένη νοσηλευτική μονάδα η ανέγερση 
ή η επέκταση της οποίας εμπίπτει στην αρμοδιότητα 
της Δ.ΕΠ.Α.ΝΟ.Μ. 

5. Τις διατάξεις του π.δ/τος 312/1999 (Φ.Ε.Κ. 289 Α') «Με¬ 
τατροπή της Δημόσιας Επιχείρησης Ανέγερσης Νοση¬ 
λευτικών Μονάδων σε Ανώνυμη Εταιρεία και έγκριση του 
καταστατικού της» και ειδικότερα του άρθρου 24 αυτού. 

6. Την υπ’ αριθμ. 83182/30.6.2000 κοινή απόφαση 
Υπουργών Περιβάλλοντος, Χωροταξίας και Δημοσίων 
Έργων και Υγείας και Πρόνοιας «Καθορισμός πολεο¬ 
δομικών και κτιριοδομικών όρων, κατά παρέκκλιση από 
κάθε κείμενη διάταξη, για το έργο «Εθνικό Κέντρο Αι¬ 
μοδοσίας» (Φ.Ε.Κ. 472 Δ'). 

7. Το υπ’ αριθμ. Γ.Α. 79310/13.1.2006 έγγραφο της εται¬ 
ρείας Δ.ΕΠ.Α.ΝΟ.Μ. ΑΈ. περί τροποποίησης της υπ’ αριθμ. 
83182/30.6.2000 Κ.Υ.Α. της προηγουμένης παραγράφου. 

8. Την υπ’ αριθμ. Υ4β/Γ.Π.80445/Φ22/24.8.2005 απόφα¬ 
ση του Υπουργού Υγείας και Κοινωνικής Αλληλεγγύης, 
με την οποία ανατίθεται στην εταιρεία ΔΕΠΑΝΟΜ ΑΈ. 
η εκτέλεση συμπληρωματικών εργασιών στο Εθνικό 
Κέντρο Αιμοδοσίας στο Τατόϊ Αττικής, καθώς και την 
κατασκευή του νέου κτιρίου για τη στέγαση του Κέ¬ 
ντρου Αίματος. 

9. Το 1° Θέμα του υπ’ αριθμ. 77 Πρακτικού της 10.1.2006 
του Δ.Σ. της ΔΕΠΑΝΟΜ ΑΈ, αποφασίζουμε: 

1. Τροποποιείται η υπ’ αριθμ. 83182/30.6.2000 κοινή 
απόφαση Υπουργών Περιβάλλοντος, Χωροταξίας και 
Δημοσίων'Εργων και Υγείας και Πρόνοιας «Καθορισμός 
πολεοδομικών και κτιριοδομικών όρων, κατά παρέκ¬ 
κλιση από κάθε κείμενη διάταξη, για το έργο «Εθνικό 
Κέντρο Αιμοδοσίας» (Φ.Ε.Κ. 472 Δ'), που αναφέρεται 
στις εγκαταστάσεις σε γήπεδο, που βρίσκεται στην 
εκτός σχεδίου περιοχή του Δήμου Αχαρνών, στη θέση 
«Λεκάνες-Μουστακάτου». 

Η τροποποίηση αφορά μόνο την αύξηση της κάλυ¬ 
ψης, του συντελεστή δόμησης και του όγκου, ώστε να 
συμπεριληφθούν και τα μεγέθη του νέου κτιρίου για 
τη στέγαση του Κέντρου Αίματος, ενώ κατά τα λοιπά 
εξακολουθεί να ισχύει η ως άνω Κ.Υ.Α. Συγκεκριμένα: 

Συνολική πραγματοποιούμενη κάλυψη γηπέδου: 
4565,62 τ.μ. 

Συνολική πραγματοποιούμενη δόμηση γηπέδου: 
7120,96 τ.μ. 

Συνολική πραγματοποιούμενος όγκος κτιρίων: 34714,22 
τ.μ. 

2. Αρμόδιος για τη μελέτη, την επίβλεψη της κατα¬ 
σκευής ως και υπεύθυνη για την τήρηση των παραπάνω 
καθοριζόμενων πολεοδομικών και κτιριοδομικών κανο¬ 
νισμών είναι η Δημόσια Επιχείρηση Ανέγερσης Νοση¬ 
λευτικών Μονάδων Α.Ε. (Δ.ΕΠ.Α.ΝΟ.Μ. Α.Ε.) σύμφωνα με 
τις διατάξεις του ν. 1398/1983. 

3. Η παρούσα επέχει θέση οικοδομικής άδειας και η 


ισχύς της αρχίζει από τη δημοσίευση της στην Εφημε¬ 
ρίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2006 

01 ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΥΓΕΙΑΣ ΚΑΙ 

ΚΑΙ ΔΗΜΟΣΙΩΝ ΕΡΓΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΓΕΩΡ. ΣΟΥΦΛΙΑΣ ΔΗΜ. ΑΒΡΑΜΟΠΟΥΛΟΣ 














ΟΓΚΟΣ ΚΤΙΡΙΟΥ 1 | ΕΠΙΤΡΕΠΟΜΕΝΗ ΚΑΛΥΨΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1204/Φεγκ/06 (2) 

Τροποποίηση της υπ’ αριθμ. ΠΕΧΩ 4723/Φεγκ/9.8.2005 
απόφασης Γεν. Γρ. Περ. Αττικής ως προς τους όρους 
δόμησης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 6 του ν. 2503/1997 (Φ.Ε.Κ. 107Α/30.5.1997) «Δι¬ 
οίκηση, Οργάνωση, Στελέχωση της Περιφέρειας κ.λπ.». 

2. Τηυπ’αριθμ.75724/1151/30.12.1983(Φ.Ε.Κ.767Β/30.12.1983) 
κοινή απόφαση Υπουργών Προεδρίας της Κυβερνήσεως 
και Χ.Ο.Π. «Κωδικοποίηση τροποποίηση και συμπλήρωση 
των Συλλογικών Οργάνων γνωμοδοτικής και αποφασι¬ 
στικής αρμοδιότητος του Υπ.Χ.Ο.Π. σε ενιαίο κείμενο». 

3. Τη υπ’ αριθμ. ΠΕΧΩ. οικ.148/Φ.Ενεργ.Δ/νσης/2.10.1997 
απόφαση Γ εν. Γ ραμ. Περιφ. Αττικής «Μεταβίβαση αρ¬ 
μοδιοτήτων του Γ εν. Γ ραμ. Περιφέρειας Αττικής στον 
- στην Προιστάμενο-η της Δ/νσης Περιβάλλοντος και 
Χωροταξίας Περιφέρειας Αττικής. 

4. Τη υπ’ αριθμ. οικ. 2876/ΦΣΧΟΠ/6.5.2005 απόφαση 
Γ ενικού Γ ραμματέα Περιφέρειας Αττικής περί «Συγκρό¬ 
τησης Περιφερειακού Συμβουλίου Χίοροταξίας Οικισμού 
και Περιβάλλοντος (Περ. Σ.Χ.Ο.Π.) της Περιφέρειας Ατ¬ 
τικής». 

5. Το άρθρο 2 του ν. 2545/1997 (ΦΕΚ 254Α/97) Βιομη¬ 
χανικές και Επιχειρηματικές Περιοχές και άλλες δια¬ 
τάξεις. 

6. Το άρθρο 2 του ν. 3325/2005 (ΦΕΚ 68Α/05) Ίδρυση 
και λειτουργία βιομηχανικών βιοτεχνικών εγκαταστά¬ 
σεων στο πλαίσιο της αειφόρου ανάπτυξης και άλλες 
διατάζεις. 

7. Το άρθρο 6 του ν. 1337 της 12/14.3.1983 (Φ.Ε.Κ.33Α/83) 
Επέκταση των πολεοδομικών σχεδίων, οικιστική ανά¬ 
πτυξη και σχετικές ρυθμίσεις, όπως τροποποιήθηκε και 
συμπληρώθηκε μεταγενέστερα. 

8. Το άρθρο 2 του ν. 1577/1985 «Γενικός Οικοδομικός Κανο¬ 
νισμός», όπως τροποποιήθηκε και συμπληρώθηκε με τους 
ν. 2831/2000 (Φ.Ε.Κ. 140Α/2000) και ν. 3044/2002 (Φ.Ε.Κ. 
197Α/2002). 

9. Την απόφαση Φ.1.2/43030/1641/98 (ΦΕΚ 1292Β/98) 
Διαδικασία δημοσιοποίησης πολεοδομικής ρυμοτομικής 
μελέτης και της πράξης εφαρμογής των διαφόρων κα¬ 
τηγοριών βιομηχανικών και επιχειρηματικών περιοχών 
(ΒΕΠΕ) και υποβολή ενστάσεων. 

10. Την υπ’ αριθμ. ΠΕΧΩ 4723/Φεγκ/9.8.2005 απόφαση 
Γεν. Γρ. Περ. Αττικής Έγκριση Πολεοδομικής Μελέτης 
της Β.Ε.Π.Ε. με μορφή ΒΙΟ.ΠΑ στην περιοχή Βένιζα-Ζα- 
πάνι του Δήμου Κερατέας (Ν. Αττικής). 

11. Τα υπ’ αριθμ. 1051/13.2.2006 και 501/29.1.2006 έγγρα¬ 
φα του Δήμου Κερατέας. 

12. Την υπ’ αριθμ. 24/2006 Γνωμοδότηση Δημοτικού 
Συμβουλίου Δήμου Κερατέας. 

13. Το υπ’ αριθμ. Δ3/Δ/49060/12058/27.12.2005 έγγραφο 
της ΥΠΑ. 

14. Το υπ’ αριθμ. 455/16.2 2006 έγγραφο του Βιοτεχνι¬ 
κού Επιμελητηρίου Αθήνας. 

15. Το υπ’ αριθμ. Δ.Τ.Ε./β/4959/183/23.2.2006 έγγραφο 
της Δ/νσης Τοπογραφικών Εφαρμογών ΥΠΕΧΩΔΕ. 

16. Την υπ’ αριθμ. ΠΕΧΩ 1031/ Φεντ. εγκ /2006 εισήγηση 
της Δ/νσης ΠΕ.ΧΩ. της Περιφέρειας Αττικής. 

17. Τη γνοψοδότηση του Περιφερειακού Σ.Χ.Ο.Π. της 
Περιφέρειας Αττικής, που διατυπώθηκε στην 3η πράξη 
της 1ης συνεδρίασης της 24.2.2006. 


18. Το γεγονός ότι απο τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, ούτε εις βάρος του προϋπολογισμού 
του οικείου ΟΤΑ., αποφασίζουμε: 

Άρθρο 1 

Την τροποποίηση της ΠΕΧΩ 4723/Φεγκ/9.8.2005 από¬ 
φασης Γεν. Γρ. Περ. Αττικής «Εγκριση Πολεοδομικής 
Μελέτης της ΒΈΠΕ. με μορφή ΒΙΟ.ΠΑ στην περιοχή 
Βένιζα-Ζαπάνι του Δήμου Κερατέας (Ν. Αττικής)» ως 
προς τους όρους δόμησης και συγκεκριμένα: 

1. Το μέγιστο ποσοστό κάλυψης ορίζεται σε εξηνα- 
ταπέντε (65)%. 

2. Το μέγιστο ύψος ορίζεται σε δεκατρία (13) μ. και 
υπεράνο) αυτού και μέχρι ύψους δεκαπέντε (15) μ. επι¬ 
τρέπονται τυχόν κατασκευές του άρθρου 16 του ΓΟΚ 
1985. 

3. Οι πλάγιες αποστάσεις ορίζονται κατά ΓΟΚ, και στα 
μεσαία οικόπεδα οι οπίσθιες κατ’ ελάχιστον σε 5 μ. 

4. Στα οικόπεδα του άρθρου 25 του ν. 1337/1983 οι πλά¬ 
γιες και οι οπίσθιες αποστάσεις ορίζονται κατά ΓΟΚ. 

Άρθρο 2 

Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως. 

Κατά της απόφασης αυτής επιτρέπεται προσφυγή 
στον Υπουργό ΠΕ.Χ.Ω.Δ.Ε. σε 30 ημέρες από την δη¬ 
μοσίευση της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. 876 (3) 

Κήρυξη ως αναδασωτέας έκτασης εμβαδού 1.978,50 τ.μ. 
στη θέση «Πλάτωμα Μαλακώντα ή Μπαρμπαρέζου» 
περιφέρειας Δ.Δ. Βασιλικού, Δήμου Ληλαντίων, του 
Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Εχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του άρθρου 7 του ν. 2503/1997 «Διοίκη¬ 
ση- Οργάνωση- Στελέχωση της Περιφέρειας κ.λπ.». 

3. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας», 
όπως τροποποιήθηκαν με τον ν. 3208/2003 και συγκε¬ 
κριμένα: 

α) του άρθρου 41 παρ. 1. 

β) του άρθρου 38 παρ. 1. 

4. Τις διαταγές του Υπουργείου Αγροτικής Ανάπτυξης 
και Τροφίμων με αριθμ.: 

α) 160417/1180/8.7.1980. 

β) 182447/3049/24.9.1980. 

5. Την υπ’ αριθμ. 5440/12.12.2003 (Φ.Ε.Κ./1961 /Β/31.12.2003) 
απόφαση του Γ.Γ.Π.Σ.Ε. που αναφέρεται στη μεταβίβαση 
δικαιώματος υπογραφής «Με εντολή Γ ενικού Γ ραμμα¬ 
τέα» στους προϊσταμένους των Δασικών Υπηρεσιών, 

όπως τροποποιήθηκε με την υπ’ αριθμ. 5306/31.10.2005 
όμοια (Φ.Ε.Κ./1562/Β/11.11.2005). 

6. Την υπ’ αριθμ. Ζ/489/16.2.2006 πρόταση του Δασαρ¬ 
χείου Χαλκίδας από την οποία προκύπτει ότι η έκταση 
που αναφέρεται στο θέμα είχε κατά το χρόνο κατα¬ 
στροφής της, που έγινε από παράνομη εκχέρσωση, η 
οποία διαπιστώθηκε την 5.12.2005, και έγινε από τον 
Σπύρο Σέρρα, Δασικό χαρακτήρα κατά την έννοια του 
άρθρου 3 παρ. 2 του ν. 998/1979, όπως τροποποιήθηκε 
με τον ν. 3208/2003, καλυπτόμενη από αείφυλλα - πλα¬ 
τύφυλλα (σχίνα, πουρνάρια, αγριελιές) και τρία άτομα 
χαλεπίου πεύκης με ποσοστό εδαφοκάλυψης 75% και 
ως εκ τούτου επιβάλλεται η κήρυξη της ως αναδασω¬ 
τέας. 

7. Την υπ’ αριθμ. 723/24.2.2006 αναφορά και σύμφωνη 
γνώμη της Δ/νσης Δασών Ν. Εύβοιας, αποφασίζουμε: 

Κηρύσσουμε ως αναδασωτέα, τη δημόσια δασική 
έκταση, εμβαδού 1.978,50 τ.μ. στη θέση «Πλάτωμα Μα- 
λακώντα ή Μπαρμπαρέζου», περιφέρειας Δ.Δ. Βασιλικού, 
Δήμου Ληλαντίων, με σκοπό, αφ’ ενός μεν τη διατήρηση 
του δασικού της χαρακτήρα, ώστε να αποκλειστεί η 
διάθεση της για άλλο προορισμό, αφ’ετέρου δε την 
επαναδημιουργία της δασικής βλάστησης με φυσική 
αναγέννηση. 


Προσδιορίζεται από τα στοιχεία: 1, 2, 3, 4, 5, 1 όπως 
φαίνεται στο συνημμένο διάγραμμα το οποίο αποτελεί 
αναπόσπαστο μέρος της αποφάσεως αυτής και έχει 
όρια: 

Ανατολικά: Με έκταση δασικού χαρακτήρα. 

Δυτικά: Με αγροτοδασικό δρόμο. 

Βόρεια: Με έκταση δασικού χαρακτήρα. 

Νότια: Με έκταση δασικού χαρακτήρα. 

Η απόφαση αυτή ισχύει από της κοινοποιήσεως της 
αρμοδίως και προ της δημοσιεύσεως της στη εφημερίδα 
της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 
46 π.δ. 18/1989). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 9 Μαρτίου 2006 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΜΑΡΙΑ ΚΕΜΟΥ - ΡΙΖΟΥ 

